Þrífa upp eftir fylgjendur sína eftir að eggjum var kastað í vitlaust hús Aron Már , Herra Hnetusmjör og Birgir Hákon eyddu deginum í dag í að þrífa eggjaslettur af húsi eftir að í ljós kom að téð hús var ekki heimili ritstjóra DV , eins og þeir höfðu auglýst á Instagram . Aron Már Ólafsson og Herra Hnetusmjör þrifu eggjaslettur af húsi í dag . Fréttablaðið / Samsett mynd Auglýsing Aron Már Ólafsson , Herra Hnetusmjör og Birgir Hákon lögðu leið sína að heimili Bóelar Guðlaugardóttur í dag til þess að þrífa eggjaslettur af húsinu hennar . Ástæða þess er að þremenningarnir héldu upphaflega að húsið væri í eigu Lilju Katrínar Gunnarsdóttur , ritstjóra DV , og hvöttu fylgjendur sína til að heimsækja það í mótmælaskyni við nýjustu grein Lilju . Í greininni , sem birtist í síðasta tölublaði DV , voru birtar myndir af af húsum þekktra tónlistarmanna á Íslandi ásamt upplýsingum um húsaleigu , fasteignamat og stærð . Greinin hefur sætt mikilli gagnrýni og hafa ýmsir listamenn hvatt til sniðgöngu á fréttamiðli DV í kjölfarið . Aron , Herra Hnetusmjör og Birgir Hákon ákvöðu að gera það rétta í stöðunni að eigin sögn . Hvöttu fylgjendur til að heimsækja ritstjórann Aron , Herrann og Birgir Hákon gengu skrefinu lengra og birtu heimilisfang Lilja ásamt mynd af húsinu . Einhverjir fylgjendur áhrifavaldanna virðast hafa tekið þetta til sín og grýttu eggjum í húsið í gærkvöldi . Seinna kom í ljós að fjögur ár eru síðan Lilja flutti úr húsinu . Bóel býr ásamt fjölskyldu sinni í húsinu núna og var einmitt að fagna þrítugsafmæli sínu þegar óprúttnu aðilarnir tóku upp á því að kasta eggjunum . „ Það var mjög súrealískt að þurfa að senda skilaboð á Herra Hnetusmjör og Aron Mola um að taka þetta niður , “ segir Bóel í samtali við Fréttablaðið . Listamennirnir þrír ákváðu að greiða fyrir mistök sín með því að mæta í dag og þrífa húsið . Auk þess sem Aron smeygði afmælisgjöf til Bóelar inn um lúguna . Þrifunum er nú lokið eftir langa og stranga vinnu og hjálp frá nágrönnum og hafa stjörnurnar nú birt rétt heimilisfang Lilju á samfélagsmiðlum sínum . Sum eggjanna voru staðsett ansi hátt uppi og kom nágranni til bjargar með stiga .